柴恪（），字子舒，号慎庵，湖广承天府潜江县人。明朝政治人物、进士出身。孝子柴浩四世孙，十岁能属文，十一而孤，就学于妇翁郭黄门嵩。十七补邑诸生，积学累行，崭然自树。万历七年（1579年）己卯以选贡中乡试，十七年（1589年）登己丑科进士，除常州府之无锡令。锡大徭独长赋最，素封之家贿吏免役，中人破家者十室而九。恪首厘剔更，令家不千金，田不百亩者不长赋，民乃不困。岁大旱，恪走羣望而祷，忧勤至诚，雨随澍。秋大风偃禾，恪禳之，风反禾尽起，吴人奇其事。五载奏最，迁兵部职方主事，入省甫十日，上以封倭使辱命，欲更遣科臣